ai4bharat/Pralekha huggingface dataset:
তথ্যওসম্প্রচারমন্ত্রক
আইআইএস আধিকারিকদের দ্বিতীয় সর্বভারতীয় বার্ষিক সম্মেলন অনুষ্ঠিত হল
নয়াদিল্লি, ৫ অগাস্ট, ২০১৯
ইন্ডিয়ান ইনফরমেশন সার্ভিস  আধিকারিকদের দ্বিতীয় সর্বভারতীয় বার্ষিক সম্মেলন আজ নতুন দিল্লির প্রবাসী ভারতীয় কেন্দ্রে অনুষ্ঠিত হয়েছে। সরকারের বিভিন্ন কাজকর্মে আরও বেশি করে প্রচারের উদ্দেশ্যে তথ্য ও সম্প্রচার মন্ত্রকের সবক’টি মাধ্যমের মধ্যে আরও সমন্বয় বাড়ানোর উদ্দেশেই এই সম্মেলনের আয়োজন করা হয়।
এই সম্মেলনের বিভিন্ন অধিবেশনে সুসংহত এবং বিষয়-নির্ভর প্রচারের পরিকল্পনা, সোশ্যাল মিডিয়ার আঞ্চলিক বিস্তার, ইন্টিগ্রেটেড ড্যাশবোর্ডের ব্যবহার, বিভিন্ন সরকারি প্রচারের প্রভাব, গুরু নানকের ৫৫০তম জন্মজয়ন্তী, মহাত্মা গান্ধীর সার্ধ জন্ম শতবার্ষিকী, স্বাধীনতার ৭৫ বছর পূর্তি ও আন্তর্জাতিক চলচ্চিত্র উৎসবের সুবর্ণ জয়ন্তী উদযাপনের পরিকল্পনা নিয়ে সম্মেলনে বিস্তারিত আলোচনা হয়। সম্মেলনে তথ্য ও সম্প্রচার মন্ত্রকের বিভিন্ন শাখার কাজকর্মের পর্যালোচনাও করা হয়েছে।
কেন্দ্রীয় মন্ত্রী শ্রী প্রকাশ জাভড়েকর প্রতিনিধিদের উদ্দেশে বলেন, সরকারের বিভিন্ন কর্মসূচি এবং নীতির বিষয়ে প্রচারের পাশাপাশি সেগুলির ফিডব্যাকের ওপর গুরুত্ব দিতে হবে। মন্ত্রী বলেন, আইআইএস আধিকারিকরা হলেন সরকারের প্রহরী। তিনি মন্ত্রকের অধীনস্থ সমস্ত গণমাধ্যমে কর্মরত আধিকারিকদের একযোগে কাজ করার পরামর্শ দেন। পরিবর্তিত পরিস্থিতিতে সরকারের বিভিন্ন প্রচারে তরুণদের আরও বেশি করে সামিল করতে তিনি বিভিন্ন গণজ্ঞাপন প্রতিষ্ঠানগুলির সঙ্গে যোগাযোগের পরামর্শ দেন।
উদ্বোধনী অধিবেশনে তথ্য ও সম্প্রচার সচিব শ্রী অমিত খারে বলেন, বিভিন্ন মন্ত্রকের সরকারি প্রচার পৃথকভাবে না করে একক ব্যবস্থাপনার মাধ্যমে নাগরিক-কেন্দ্রিক প্রচার ব্যবস্থা গড়ে তুলতে হবে। বিভিন্ন সরকারি প্রকল্পের সুবিধাভোগীদের এই সংশ্লিষ্ট প্রকল্পগুলির প্রচারে যুক্ত করার ওপর তিনি গুরুত্ব আরোপ করেন। এই প্রচারের কাজে আইআইএস আধিকারিকদের ডিজিটাল মাধ্যম ব্যবহারের ওপর তিনি গুরুত্ব দেন। পাশাপাশি তিনি পরামর্শ দেন প্রেস বিজ্ঞপ্তি প্রকাশের পরিবর্তে ছোট ছোট ভিডিও প্রকাশ করারও তিনি পরামর্শ দেন।
এই সম্মেলনে দেশের নানা প্রান্তের উচ্চপদস্থ আইআইএস আধিকারিকরা ছাড়াও তথ্য ও সম্প্রচার মন্ত্রক, প্রসার ভারতী এবং ইন্ডিয়ান ইনস্টিটিউট অফ মাস কমিউনিকেশনের আধিকারিকরা উপস্থিত ছিলেন।
CG/CB/DM
(Visitor Counter : 99
শ্রমওকর্মসংস্থানমন্ত্রক
চাকরীর নিয়োগ পরীক্ষায় সুরক্ষার্থে একাধিক পদক্ষেপ গ্রহণ
নয়াদিল্লি, ১৮ নভেম্বর, ২০১৯
কেন্দ্রীয় লোকসভা আয়োগ, রেলওয়ে রিক্রুটমেন্ট বোর্ড, স্টাফ সিলেকশন কমিশনের মতো কেন্দ্রীয় সরকারের একাধিক পরীক্ষা নিয়োগকারী সংস্থা চাকরির নিয়োগ পরীক্ষা সুরক্ষার্থে একাধিক পদক্ষেপ গ্রহণ করেছে।
কেন্দ্রীয় লোকসভা আয়োগ পরীক্ষার সময় যাতে পরীক্ষার্থীরা মোবাইল ফোন, ব্লু ট্রুথ এবং অন্যান্য সংযোগ রক্ষাকারী ডিভাইস ব্যবহার করতে না পারে, তার জন্য পরীক্ষা-স্থলে লো পাওয়া জ্যামার – এর ব্যবস্থা করেছে।
রেলওয়ে রিক্রুটমেন্ট বোর্ড ২০১৫ সাল থেকে রেলের নিয়োগ পরীক্ষায় এই ব্যবস্থাপনা চালু করেছে। বোর্ড এখন অনলাইনের মাধ্যমে চাকরির পরীক্ষাগুলি নিচ্ছে। পরীক্ষার্থীদের পরীক্ষার পর তাদের উত্তরপত্র নথিভুক্ত ই-মেল - এ পাঠিয়ে দিচ্ছে। অনলাইন পরীক্ষার সময় যাতে কোনও অসুবিধা না হয়, তার জন্য ইন্ডিয়ান কম্প্যুটার এমার্জেন্সি রেসপন্স টিম তৈরি করা হয়েছে।
স্টাফ সিলেকশন কমিশন ২০১৬ সালের জুন মাস থেকে অপ্টিক্যাল মার্গ রিকগনেশন  চালু করেছে। এছাড়াও, বিভিন্ন পরীক্ষা কেন্দ্রে নকল রুখতে সিসিটিভি বসানোর ব্যবস্থা করা হয়েছে। এমনকি, পরীক্ষা-স্থলগুলিতে কড়া নজরদারিরও ব্যবস্থা করেছে কমিশন।
পরীক্ষা কেন্দ্রে পরীক্ষার্থীদের ঢোকার সময় মেটাল ডিটেক্টর দিয়ে চেকিং করা হচ্ছে। এর পাশাপাশি, বায়োমেট্রিক হাজিরারও ব্যবস্থা করা হয়েছে পরীক্ষার্থীদের জন্য। পরীক্ষার আবেদনপত্রে আপলোড করা ছবির সঙ্গে পরীক্ষা কেন্দ্রে উপস্থিত পরীক্ষার্থীর ছবিও মিলিয়ে দেখা হচ্ছে।
আজ লোকসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার।
SSS/SS/SB
(Visitor Counter : 43
অর্থমন্ত্রক
কেন্দ্রীয় অর্থ মন্ত্রক আজ কর আরোপ ও অন্যান্য আইন  অধ্যাদেশ, ২০২০ জারি করেছে
নয়াদিল্লি, ৩১ মার্চ, ২০২০
কোভিড-১৯ মহামারীর প্রেক্ষিতে বিভিন্ন ক্ষেত্রে আইনমান্যতাকারী সংবিধিবদ্ধ ও নিয়ন্ত্রণমূলক বিষয়ে ছাড় দেওয়ার যে কথা কেন্দ্রীয় অর্থমন্ত্রী গত ২৪শে মার্চ এক প্রেস বিক্জ্ঞপ্তিতে জানিয়েছিলেন, তা কার্যকর করতে সরকার আজ এক অধ্যাদেশ এনেছে। এই অধ্যাদেশে কর আরোপ ও বেনামী আইনের আওতায় বিভিন্ন সময়সীমায় ছাড় দেওয়ার কথা বলা হয়েছে।
উল্লেখ করা যেতে পারে যে, বিশ্বের বিভিন্ন দেশে করোনা ভাইরাস মহামারীর প্রেক্ষিতে ব্যাপক জীবনহানি হয়েছে। বিশ্ব স্বাস্থ্য সংস্থা  সহ বিভিন্ন দেশের সরকার এবং ভারত সরকারও কোভিড-১৯ সংক্রমণকে মহামারী ঘোষণা করেছে। এই ভাইরাস সংক্রমণ প্রতিরোধের ক্ষেত্রে সামাজিক দূরত্ব বজায় রাখার বিষয়টি সেরা উপায় হিসাবে সর্বস্তরে স্বীকৃতি পেয়েছে। তাই, সামাজিক দূরত্ব বজায় রাখতে দেশে লকডাউন ঘোষণা করা হয়েছে। উল্লেখ করা যেতে পারে, কেন্দ্রীয় অর্থমন্ত্রী গত ২৪শে মার্চ কোভিড-১৯ মহামারীর প্রেক্ষিতে বিভিন্ন ক্ষেত্রে সংবিধিবদ্ধ ও আইনমান্যতাকারী প্রতিষ্ঠানগুলির জন্য একাধিক ছাড় দেওয়ার কথা ঘোষণা করে।
আজ সরকারের পক্ষ থেকে যে অধ্যাদেশ জারি করা হয়েছে, তার গুরুত্বপূর্ণ কয়েকটি বৈশিষ্ট হল : -
২০১৯-২০ অর্থবর্ষের সংশধিত আয়কর সহ প্রকৃত আয়কর দাখিল করার শেষ তারিখ আগামী ৩০শে জুন।
আধার-প্যান সংযুক্তিকরণের সময়সীমা বাড়িয়ে আগামী ৩০শে জুন করা হয়েছে ।
আয়কর আইনের চ্যাপ্টার-vi এবি ধারা আওতায় ছাড়ের দাবি জানানোর জন্য বিভিন্ন ধরনের বিনিয়োগ বা মাশুল মেটানোর শেষ তারিখ বাড়িয়ে আগামী ৩০শে জুন করা হয়েছে।
আয়কর আইনের ৫৪ থেকে ৫৪জিবি ধারা অনুযায়ী মূলধন সংগ্রহের ক্ষেত্রে রোলওভার বেনিফিট বা ছাড় দেওয়ার দাবি জানাতে বিনিয়োগ বা ক্রয়ের ক্ষেত্রে শেষ তারিখ বাড়িয়ে আগামী ৩০শে জুন করা হয়েছে।
আয়কর আইনের ১০এএ ধারার আওতায় ছাড় সংক্রান্ত দাবি-দাওয়ার জন্য বিশেষ অর্থনৈতিক অঞ্চলগুলিতে কাজকর্ম শুরু করার সময়সীমা বাড়িয়ে আগামী ৩০শে জুন করা হয়েছে।
বিভিন্ন প্রত্যক্ষ কর ও বেনামী আইনের আওতায় নির্দেশ বা বিজ্ঞপ্তি জারির সময়সীমা বাড়িয়ে আগামী ৩০শে জুন করা হয়েছে।
মার্চ, এপ্রিল ও মে মাসে প্রদেয় বকেয়া কেন্দ্রীয় উৎপাদন শুল্ক রিটার্ন সংক্রান্ত সংশোধিত তথ্য দাখিল করার শেষ তারিখ আগামী ৩০শে জুন করা হয়েছে।
কেন্দ্রীয় উৎপাদন শুল্ক আইন অনুযায়ী, আবেদনপত্র দাখিল, রিটার্ন সংক্রান্ত আবেদনপত্র দাখিল প্রভৃতি ক্ষেত্রে সময়সীমা বাড়িয়ে আগামী ৩০শে জুন করা হয়েছে।
সীমা শুল্ক আইন, ১৯৬২’র আওতায় আবেদনপত্র, রিফান্ড সংক্রান্ত আবেদনপত্র প্রভৃতি দাখিলের ক্ষেত্রে সময়সীমা বাড়িয়ে আগামী ৩০শে জুন করা হয়েছে।
সবকা বিসওয়াস আইনি বিবাদ নিষ্পতি প্রকল্প ২০১৯ অনুযায়ী, বকেয়া মেটানোর ক্ষেত্রে ছাড়ের সুবিধা বাড়িয়ে আগামী ৩০শে জুন পর্যন্ত করা হয়েছে।
পিএম কেয়ার্স
করোনা ভাইরাস মহামারীতে আক্রান্ত ব্যক্তিদের ত্রাণ সুবিধা পৌঁছে দিতে আপৎকালীন পরিস্থিতিতে নাগরিকদের সহায়তা ও ত্রাণ পরিষেবার জন্য ‘পিএম কেয়ার্স’ তহবিল নামে একটি বিশেষ তহবিল গঠন করা হয়েছে। এই তহবিলে অর্থদান করলে আয়কর আইনের ৮০ই ধারার আওতায় ১০০ শতাংশ কর ছাড় মিলবে। প্রধানমন্ত্রী জাতীয় ত্রাণ তহবিলে দান করলে যেমন কর ছাড় মেলে, তেমনই ‘পিএম কেয়ার্স’ তহবিলে অর্থদান করলে আগামী ৩০শে জুন পর্যন্ত কর ছাড়ে সুবিধা পাওয়া যাবে। তাই কোনও ব্যক্তি যদি ২০২০-২১ অর্থবর্ষের উপার্জন থেকে ‘পিএম কেয়ার্স তহবিলে অর্থদান করেন, তা হলে আগামী ৩০শে জুন পর্যন্ত সংশ্লিষ্ট ব্যক্তি ২০১৯-২০’র উপার্জিত অর্থের ওপর ৮০ডি ধারা অনুযায়ী ছাড় দাবি করতে পারেন।
(CG/BD/SB
সড়কপরিবহণওমহাসড়কমন্ত্রক
নিবন্ধীকৃত যানবাহনের স্ক্র্যাপিং নীতির জন্য খসড়া নিয়মাবলী তৈরির বিজ্ঞপ্তি
নয়াদিল্লী, ১৯ মার্চ, ২০২১
সড়ক পরিবহণ ও মহাসড়ক মন্ত্রক নিবন্ধীকৃত যানবাহনের স্ক্র্যাপিং নীতির জন্য খসড়া নিয়মাবলী তৈরির বিজ্ঞপ্তি জারি করেছে। নিবন্ধীকৃত যানবাহনের স্ক্র্যাপিং নীতি -র জন্য যে পদ্ধতি অবলম্বন করা হবে তার মূল বৈশিষ্ট্যগুলি হল :
বাহন ডাটাবেস ব্যবহারের সুযোগ আরভিএসএফ পাবে। কোনো যানবাহনকে স্ক্র্যাপ অর্থাৎ বাতিল করার জন্য প্রয়োজনীয় অনুমতি এবং স্ক্র্যাপ করার শংসাপত্র এখান থেকে দেওয়া হবে।
আরভিএসএফ গঠনের জন্য যেসব কারিগরী প্রক্রিয়ার প্রয়োজন, সেগুলিকে যথাযথ আইন মেনে চলতে হবে।
কেন্দ্র এক জানলা ছাড়পত্রের জন্য একটি পোর্টাল তৈরি করবে। আবেদনকারীরা এই পোর্টালে প্রয়োজনীয় নথিপত্র এবং ফিজ সহ আবেদন করবেন। রাজ্য এবং কেন্দ্রশাসিত অঞ্চলগুলিকে ৬০ দিনের মধ্যে এই আবেদনপত্রের বিষয়ে সিদ্ধান্ত নিতে হবে।
আবেদন প্রক্রিয়াটি স্বচ্ছ, বাধাহীন হতে হবে এবং আরভিএসএফ-এর নিবন্ধীকরণ, পরিদর্শন ও প্রয়োজনীয় হিসেব নির্দিষ্ট সময় অন্তর জমা দিতে হবে।
আরভিএসএফ-কে বাহনের ডাটাবেস ব্যবহারের জন্য সাইবার নিরাপত্তা জনিত শংসাপত্র নিতে হবে। একটি আরভিএসএফ-এর নিবন্ধীকরণের মেয়াদ প্রাথমিকভাবে ১০ বছর হবে। এরপর প্রতি ১০ বছর অন্তর মেয়াদের নবীকরণ করা যাবে।
আরভিএসএফ-কে দূষণমুক্ত, ঝুঁকিমুক্ত এবং যানবাহনের জীবন শৃঙ্খল শেষ হয়েছে এ ধরণের শংসাপত্র সংগ্রহ করতে হবে। এছাড়াও পরিবেশ মন্ত্রক ও কেন্দ্রীয় এবং রাজ্যস্তরের দূষণ নিয়ন্ত্রণ পর্ষদের থেকে স্বাস্থ্য সংক্রান্ত ও পরিবেশ সংক্রান্ত বিভিন্ন সুরক্ষার দিক বজায় রাখার জন্য প্রয়োজনীয় নিয়ম মেনে চলার অনুমতি নিতে হবে।
আরভিএসএফ-এর যদি বৈদ্যুতিন বর্জ্য, ব্যাটারি, বিরল মৃত্তিকা সংক্রান্ত উপাদানের পুনর্ব্যবহার করার ক্ষমতা না থাকে তাহলে এই ধরণের উপাদান নির্দিষ্ট জায়গায় বিক্রি করতে হবে অথবা সেগুলিকে ব্যবহার করার জন্য প্রয়োজনীয় অনুমতি আছে এ ধরণের সংস্থার কাছে বিক্রি করতে হবে।
যানবাহনের মালিক বা প্রতিনিধির থেকে আসল নথিপত্র যথাযথভাবে যাচাই করার পর আরভিএসএফ ‘সার্টিফিকেট অফ ডিপোজিট’ যানবাহনের মালিক বা প্রতিনিধিকে দেবে। এরফলে ওই মালিক বা প্রতিনিধি নতুন গাড়ি কেনার সময় ইনসেনটিভ ব্যবহারের সুযোগ পাবেন।
আরভিএসএফ যেদিন ‘সার্টিফিকেট অফ ভেহিক্যাল স্ক্র্যাপিং’ ইস্যু করবে তার পর ৬ মাস পর্যন্ত ওই গাড়ির চেসিস নম্বর যত্ন করে রাখবে এবং হিসেব পরীক্ষার সময় সমস্ত নথিপত্র পরীক্ষা-নিরীক্ষার জন্য যত্ন করে রেখে দিতে হবে।
এই খসড়ার নীতিগুলি যেদিন প্রকাশিত হবে তার পরবর্তী ৩০ দিনের মধ্যে এগুলির বিষয়ে কোনও আপত্তি অথবা পরামর্শ থাকলে সেটি জানানো যাবে।
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম স্বনিধি প্রকল্প
নয়াদিল্লি, ৭ অগাস্ট
কেন্দ্রীয় আবাসন ও নগর বিষয়ক মন্ত্রক  ২০২০-র ১ লা জুন প্রধানমন্ত্রী স্ট্রিট ভেন্ডার্স আত্মনির্ভর নিধি  প্রকল্প চালু করেছে। এর উদ্দেশ্য হল, কোভিড ১৯ অতিমারিতে দারুণভাবে ক্ষতিগ্রস্ত স্ট্রিট ভেন্ডাররা যাতে তাদের ব্যবসা পুনরায় শুরু করতে পারেন, সেজন্য তাদের ব্যবসার পুঁজি জোগাতে বন্ধকবিহীন ঋণ প্রদানের ব্যবস্থা করা। এই প্রকল্পের নিম্নলিখিত উদ্দেশ্য:
১) ১ বছরের জন্য ব্যবসা শুরুর পুঁজি হিসেবে বন্ধকবিহীন ১০ হাজার টাকা এরপর গৃহীত ঋণ পরিশোধের ভিত্তিতে বর্ধিত ঋণ হিসেবে দ্বিতীয় পর্বে ২০ হাজার টাকা এবং তৃতীয় পর্বে ৫০ হাজার টাকা ঋণ প্রদানের সংস্থান রাখা।
২) বার্ষিক ৭ শতাংশ হারে সুদের ওপর ভর্তুকি দিয়ে নিয়মিত ঋণ পরিশোধে উৎসাহ প্রদান এবং
৩) ডিজিটাল বিনিময়ের পুরস্কারস্বরূপ বার্ষিক ১২ শো টাকা পর্যন্ত নগদ ফিরিয়ে দেওয়ার ব্যবস্থা
খ) প্রধানমন্ত্রী স্বনিধি প্রকল্পে প্রাথমিক পর্যায়ে ব্যবসা শুরুর পুঁজি হিসেবে ১০ হাজার টাকা পর্যন্ত ঋণ দেওয়ার সংস্থান রাখা হয়। এরপর, বর্ধিত প্রয়োজনের দিকে তাকিয়ে ২০২১ সালের ৯ এপ্রিল দ্বিতীয় পর্যায়ে ২০ হাজার টাকা পর্যন্ত ঋণ দেওয়ার ব্যবস্থা করা হয়। পরে, তৃতীয় পর্যায়ে ৫০ হাজার টাকা পর্যন্ত ঋণ দেওয়ার সংস্থান চালু করা হয় ২০২২ সালের পয়লা জুন।
গ) এবং ঘ) মন্ত্রক এপর্যন্ত এরকম কোনো প্রস্তাব পায়নি। যদিও মন্ত্রক পুনর্বিবেচনার ভিত্তিতে ২০২৩ সালের পয়লা ফেব্রুয়ারী নগদ ফিরিয়ে দেওয়ার প্রকল্প চালু করে। এর মাধ্যমে প্রত্যেকটি ডিজিটাল বিনিময়ে ১ টাকা করে মাসে সর্বোচ্চ ১০০ টাকা এবং বছরে সর্বোচ্চ ১২ শো টাকা পর্যন্ত ফিরিয়ে দেওয়ার সংস্থান রাখা হয়।
ঙ) এবং চ) ২০২৩-এর ২রা অগাস্ট পর্যন্ত পিএমস্বনিধি প্রকল্পে অন্ধ্রপ্রদেশে মোট ২ লক্ষ ৬২ হাজার ৮১১ টি ঋণ প্রদান করা হয়েছে। অন্ধ্রপ্রদেশে ২০২২-২৩ অর্থ বছরে ৪৯ হাজার ৫৩৪ টি এবং ২০২৩-২৪-এ ১২ হাজার ৯৭ টি ঋণ প্রদান করা হয়।
রাজ্য/পৌরসংস্থাগুলির ওপর দায়িত্ব দেওয়া হয়েছে যোগ্য স্ট্রিট ভেন্ডারদের চিহ্নিত করা এবং এই প্রকল্পে নতুন আবেদনের পথ প্রশস্ত করা। সুবিধাভোগীদের সংখ্যা বৃদ্ধির ক্ষেত্রে মন্ত্রক যেসব উদ্যোগ নিয়েছে, তারমধ্যে রয়েছে রাজ্য/কেন্দ্রশাসিত অঞ্চল/পৌরসংস্থা এবং ঋণদানকারী সংস্থাগুলির সঙ্গে নিয়মিত পর্যালোচনা বৈঠক করা। এছাড়াও রয়েছে রেডিও জিঙ্গলের মাধ্যমে সচেতনতা অভিযানের সম্প্রচারের পাশাপাশি টেলিভিশন ও সংবাদপত্রে সময়ে সময়ে বিজ্ঞাপনের মাধ্যমে এর প্রচারাভিযান চালানো। রাজ্য/কেন্দ্রশাসিত অঞ্চলগুলিকে তথ্য প্রদানের পাশাপাশি আঞ্চলিক ভাষায় যোগাযোগের জন্য সহায়ক সরঞ্জাম প্রদান করা-যাতে স্ট্রিট ভেন্ডারদের কাছে আরও বেশি করে পৌঁছোনো যায় এবং তাঁরা এই প্রকল্পের সুবিধাগুলি পেতে পারেন।
কেন্দ্রীয় আবাসন নগর বিষয়ক প্রতিমন্ত্রী শ্রী কৌশল কিশোর রাজ্যসভায় আজ লিখিত উত্তরে এই তথ্য জানিয়েছেন।
AC/AB/CS
(Visitor Counter : 77
সারওরসায়নমন্ত্রক
৩০শে জুন একদিনে ৭৩টি রেকে সার পরিবহণ করে রেকর্ড সৃষ্টি
নয়াদিল্লি, ২ জুলাই, ২০২০
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া আজ সার দপ্তরের আধিকারিকদের অভিনন্দন জানিয়েছেন এবং রেল মন্ত্রককে কৃতজ্ঞতা জানিয়ে বলেছেন, ৩০ জুন একদিনে ৭৩টি রেকের মাধ্যমে সার পরিবহণ করে একটি রেকর্ড তৈরি হয়েছে। এ বছরের জুন মাসে প্রতিদিন গড়ে ৫৬.৫টি রেকে সার পরিবহণ করা হয়েছে যা আরেকটি নজির সৃষ্টি করেছে।
মন্ত্রী বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্র সঠিক সময়ে কৃষকদের কাছে সার পৌঁছে দিতে দায়বদ্ধ। বর্তমান খরিফ মরশুমে রাজ্যগুলির সঙ্গে সমন্বয় বজায় রেখে কেন্দ্র দেশ জুড়ে সার সরবরাহের বিষয়ে বিশেষ গুরুত্ব দিয়েছে।
(CG/CB/DM
বিদ্যুৎমন্ত্রক
কর দেওয়ার পরেও পাওয়ার গ্রিডের লভ্যাংশ ১২ হাজার কোটি টাকা ছাড়িয়ে গেছে
নতুন দিল্লি, ১৮ জুন, ২০২১
কেন্দ্রীয় বিদ্যুৎ মন্ত্রকের অধীন পাওয়ার গ্রিড কর্পোরেশন অফ ইন্ডিয়া লিমিটেড  ২০২১ সালের মার্চ পর্যন্ত মোট ৪০ হাজার ৮২৪ কোটি টাকা মুনাফা করেছে। এরমধ্যে কর প্রদানের পর লাভের পরিমাণ দাঁড়িয়েছে ১২ হাজার ৩৬ কোটি টাকা। ফলে ২০১৯-২০ অর্থ বছরের চেয়ে এই সংস্থার বৃদ্ধির পরিমাণ ৬ শতাংশ থেকে বেড়ে হয়েছে ৯ শতাংশ। একক ভিত্তিতে সংস্থাটি গত অর্থবছরের তুলনায় যথাক্রমে ৬ ও ১০ শতাংশ বৃদ্ধি করেছে।
চতুর্থ ত্রৈমাসিকে অর্থাৎ জানুয়ারি থেকে মার্চ-২০২১ পর্যন্ত কর দেবার পর মোট আয় এবং মুনাফার পরিমান যথাক্রমে, ১০,৮১৬ এবং ৩,৫২৬ কোটি টাকা। একক ভিত্তিতে এর পরিমান যথাক্রমে, ১০,৭০৫ ও ৩,৫১৬ কোটি টাকা।
সংস্থাটি ২০২০-২১ অর্থবছরে মূলধনী ব্যয় হিসাবে মোট ১১,২৪৮ কোটি টাকা অর্জন করেছে এবং মূলধনী সম্পদের পরিমাণ দাঁড়িয়েছে ২১,৪৬৭ কোটি টাকা। একীভূত ভিত্তিতে পাওয়ার গ্রিডের গ্রস ফিক্সড অ্যাসেটস ৩১ মার্চ,২০২১ পর্যন্ত হয়েছে ২,৪১,৪৯৮ কোটি টাকা। যা ২০২০ সালের ৩১ মার্চ পর্যন্ত ছিল ২,২৭,৫৪৩ কোটি টাকা।
অত্যাধুনিক রক্ষণাবেক্ষণ কৌশল, স্বয়ংক্রিয় ব্যবস্থা এবং ডিজিটাইজেশন ব্যবহার করে পাওয়ার গ্রিড ২০২০-২১ অর্থবছরে ৯৯.৭৬ শতাংশ ট্রান্সমিশন সিস্টেম অব্যাহত রেখেছে।
এই প্রথম পাওয়ার গ্রিড তাদের শেয়ারহোল্ডারদের জন্য বোনাস শেয়ারের অনুপাত ১:৩ রেখেছে।
সংস্থাটি ফাইনাল ডিভিডেন্ট ৩০ শতাংশ রাখার প্রস্তাব করেছে। অর্থাৎ ১০ টাকায় তিন টাকা। তবে, মোট ডিভিডেন্ড শেয়ার পিছু ১২ টাকা রাখা হয়েছে।
এই বিদ্যুৎ সংস্থাটি ২০২০-২১ অর্থ বছরের ৫১৫.৮৪ কোটি টাকায় পাঁচটি ট্যারিফ বেসড কম্পিটিটিভ বিডিং-প্রকল্পে বিডার হিসাবে চিহ্নিত হয়েছে।
২০২১ অর্থ বছরের শেষদিকে পাওয়ার গ্রিড এবং এর সহায়ক সংস্থা গুলির মোট সম্পদের পরিমাণ ছিল যথাক্রমে ৪ শতাংশ ও ৭ শতাংশ।
CG/ SB
(Visitor Counter : 108
প্রধানমন্ত্রীরদপ্তর
প্রধানমন্ত্রী ‘ব্রিজিটাল নেশন” শীর্ষক বইয়ের উদ্বোধন করলেন
নয়াদিল্লি, ২০ অক্টোবর, ২০১৯
প্রধানমন্ত্রী শ্রী নরেন্দ্র মোদী রবিবার নতুন দিল্লির ৭ নং কল্যাণ মার্গে এক অনুষ্ঠানে ‘ব্রিজিটাল নেশন’ শীর্ষক একটি বইয়ের উদ্বোধন করেছেন। বইটির প্রথম কপি তিনি শ্রী রতন টাটার হাতে তুলে দেন। এই বইটি লিখেছেন শ্রী এন চন্দ্রশেখরন এবং শ্রীমতী রূপা পুরুষোত্তম।
প্রযুক্তি : ‘সবকা সাথ সবকা বিকাশ’-এর সাফল্যের সেতুবন্ধন
অনুষ্ঠানে প্রধানমন্ত্রী বলেন, এই বইটির মাধ্যমে লেখকরা একটি দিশা দেখিয়েছেন। প্রযুক্তির প্রয়োজনীয়তা, ইতিবাচক দিক এবং আশা-আকাঙ্ক্ষার বিভিন্ন বিষয়ে পরিপূর্ণ এই বইটি। তিনি আরও বলেন, এই বইটি এমন এক সময়ে প্রকাশ হচ্ছে যখন প্রযুক্তি কোটি কোটি ভারতবাসীর জীবনে ইতিবাচক পরিবর্তন নিয়ে আসছে। প্রধানমন্ত্রী বলেন, এটা বোঝা দরকার যে প্রযুক্তি সেতুবন্ধনের কাজ করে, বিভাজন ঘটায় না। তিনি বলেন, ‘সবকা সাথ, সবকা বিকাশ’ এই লক্ষ্যে পৌঁছতে প্রযুক্তি আশা ও সাফল্য, প্রত্যাশা ও তা পূরণ, সরকার ও প্রশাসনের মধ্যে সেতুবন্ধনের কাজ করে। ভারতের দ্রুত প্রত্যাশা পূরণের জন্য ইতিবাচক, সৃজনশীল এবং গঠনমূলক মানসিকতা প্রয়োজন। কৃত্রিম মেধা এবং মানব পরিকল্পনার মধ্যে সেতুবন্ধনের ওপর জোর দেন তিনি।
প্রযুক্তির মাধ্যমে প্রশাসন পরিচালনা : গত পাঁচ বছরের সাফল্য
সরকারি প্রকল্পে সংস্কার, পরিবর্তন এবং রূপায়ণ ক্ষেত্রে প্রযুক্তি কিভাবে গুরুত্বপূর্ণ ভূমিকা পালন করে সেকথাও তুলে ধরেন প্রধানমন্ত্রী। তিনি তথ্যের আদানপ্রদান, ডিজিটাল ম্যাপিং-এর কাজের কথাও উল্লেখ করেন। প্রধানমন্ত্রী বলেন, ‘উজ্জ্বলা যোজনা’য় সঠিক সময়ে নজরদারির ফলে গ্রামীণ মহিলাদের জীবনযাত্রায় পরিবর্তন এসেছে। ‘জন ধন যোজনা’, ‘আয়ুষ্মান ভারত’-এর মতো প্রকল্পে সাধারণ মানুষের স্বশক্তিকরণের ক্ষেত্রে প্রযুক্তি কিভাবে সাহায্য করেছে সেকথাও জানান প্রধানমন্ত্রী।
তিনি বলেন, তাঁর সরকার সরকারি দপ্তরের মধ্যে একঘেয়েমি কাটানোর জন্য এবং সরকারি ই-মার্কেট প্লেসের মতো নিত্যনতুন পরিকল্পনার মাধ্যমে চাহিদা ও সরবরাহের মধ্যে সেতুবন্ধনের জন্য প্রযুক্তি ব্যবহার করে চলেছে। দেশের মধ্যে স্টার্ট-আপ ব্যবস্থাপনাকে জোরদার করে তুলতে বিশেষত, টিয়ার-২ ও টিয়ার-৩ শহরে সম্পূর্ণভাবে স্টার্ট-আপ গঠনের ক্ষেত্রে কিভাবে প্রযুক্তি সাহায্য করছে সেকথাও ব্যাখ্যা করে জানান প্রধানমন্ত্রী।
প্রযুক্তিগত সমস্যাগুলি কাটিয়ে তার সুফল কাজে লাগানোর প্রসঙ্গে প্রধানমন্ত্রী ভারতীয় পোস্টাল পেমেন্ট ব্যাঙ্কের উদাহরণ তুলে ধরেন। তিনি বলেন, প্রযুক্তি সামগ্রিক পরিষেবা ক্ষেত্রে আমূল পরিবর্তন নিয়ে এসেছে। এই ডাক পরিষেবা প্রযুক্তি-নির্ভর ব্যাঙ্কিং ব্যবস্থাপনায় পরিণত হয়েছে। এর ফলে বহু মানুষ উপকৃত হচ্ছেন। ‘ডাকিয়া’রা এখন ‘ব্যাঙ্কবাবু’তে পরিণত হয়েছে।
কূটনৈতিক ব্যক্তিত্ব, সরকারি প্রতিনিধি এবং সংবাদমাধ্যমের প্রতিনিধিদের উপস্থিতি
অনুষ্ঠানে মার্কিন যুক্তরাষ্ট্র, ব্রিটেন এবং চিনের কূটনৈতিক প্রতিনিধিরা, কেন্দ্রীয় সরকারের একাধিক মন্ত্রকের সচিব, বণিকসভা সিআইআই, ফিকি এবং ন্যাসকম ও সংবাদমাধ্যমের প্রতিনিধিরা ছাড়াও টাটা গ্রুপের সদস্যরা উপস্থিত ছিলেন।
বই সম্পর্কে
বইটিতে ভবিষ্যতের শক্তিশালী দৃষ্টিভঙ্গি তুলে ধরা হয়েছে। এখানে দেখানো হয়েছে প্রযুক্তি ও মানুষ উভয়েই উভয়ের ওপর নির্ভরশীল হয়ে কিভাবে সহাবস্থান করছে। মানুষের পরিশ্রম কমিয়ে প্রযুক্তির ব্যবহার এবং ভারত কিভাবে তাকে কাজে লাগিয়ে আরও বেশি কর্মসংস্থান তৈরি করতে পারে, সেদিকটিও তুলে ধরা হয়েছে এই বইটিতে। প্রত্যাশা এবং সাফল্যের মধ্যে ডিজিটাল প্রযুক্তি মেলবন্ধন ঘটায়। আর এখানেই এই ‘ব্রিজিটাল’ নামের সার্থকতা।
CG/SS/DM
(Visitor Counter : 44
অর্থমন্ত্রক
ভারত বর্তমানে বিশ্বের মধ্যে ষষ্ঠ বৃহত্তম অর্থনীতি হিসাবে পরিগণিত হয়েছে : অর্থমন্ত্রী
নয়াদিল্লি, ১ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর নেতৃত্বে দেশ ব্যাপক অর্থনৈতিক স্থিতিশীলতার ক্ষেত্রে এক উল্লেখযোগ্য পর্যায়ে রয়েছে। ২০১৩-১৪ অর্থবর্ষে সমগ্র বিশ্বে ভারত একাদশতম অর্থনীতি হিসেবে পরিচিত ছিল। বর্তমানে ভারত ষষ্ঠ বৃহত্তম অর্থনীতি হিসেবে পরিগণিত হচ্ছে। আজ সংসদে ২০১৯-২০ অর্থবর্ষের অন্তর্বর্তী বাজেট পেশ করে কেন্দ্রীয় অর্থমন্ত্রী শ্রী পীযূষ গোয়েল বলেছেন যে ভারত দ্রুততম অর্থনৈতিক বৃদ্ধির দেশ হিসেবে উঠে এসেছে। ভারতের বার্ষিক জাতীয় আয় বৃদ্ধির হার ৭.৩ শতাংশ। ১৯৯১ সালে আমাদের দেশে অর্থনৈতিক সংস্কার কর্মসূচি শুরু করার পর এত উচ্চহারে জাতীয় আয় বৃদ্ধি হয়নি। শ্রী গোয়েল বলেন, ২০২২ সালে ভারতের স্বাধীনতার ৭৫তম বর্ষে দেশের প্রত্যেকটি মানুষের মাথার ওপর আশ্রয় থাকবে। সবার জন্য জল, বিদ্যুৎ এবং শৌচাগারের সুবিধা পাওয়া যাবে। কৃষকদের আয় দ্বিগুণ বৃদ্ধি হবে এবং আমাদের দেশ সন্ত্রাসবাদ, সাম্প্রদায়িকতা, দুর্নীতি এবং স্বজনপোষনের অভিশাপ থেকে মুক্ত হবে।
দেশের অর্থনীতির একটি সাধারণ চিত্রের কথা তুলে ধরে শ্রী গোয়েল বলেন, ২০১৮-১৯ অর্থবর্ষে রাজকোষ ঘাটতি ৩.৪ শতাংশে নামিয়ে আনা সম্ভব হয়েছে। ২০১১-১২-য় রাজকোষ ঘাটতির পরিমাণ ছিল ৫.৮ শতাংশ এবং ২০১২-১৩-য় এই ঘাটতির পরিমাণ ছিল ৪.৯ শতাংশ। মুদ্রাস্ফীতির হারও ২০০৪ থেকে ২০১৪ সালের মধ্যে ১০.১ শতাংশ থেকে ৪.৬ শতাংশে নামিয়ে আনা গেছে। এর মধ্যে ২০১৮-র ডিসেম্বর মাসে এই হার ২.১৯ শতাংশে নেমে গিয়েছিল। অর্থমন্ত্রী বলেন, চলতি খাতে ঘাটতি এ বছর জাতীয় আয়ের ২.৫ শতাংশের মধ্যে বেঁধে রাখা সম্ভব হবে। ছ’বছর আগে এই ঘাটতির হার ছিল ৫.৬ শতাংশ। স্থিতিশীল অর্থনৈতিক সূচকের জন্য ভারতে গত পাঁচ বছরে ২৩,৯০০ কোটি ডলার প্রত্যক্ষ বৈদেশিক বিনিয়োগ হয়েছে। পণ্য ও পরিষেবা কর বা জিএসটিকে এক যুগান্তকারী পরিকাঠামোগত কর সংস্কার হিসেবে বর্ণনা করেন।
ব্যাঙ্কিং ক্ষেত্রের সংস্কারের কথা উল্লেখ করে শ্রী গোয়েল বলেন দেউলিয়া বিধি প্রাতিষ্ঠানিকীকরণের ফলে বিভিন্ন ব্যাঙ্কের প্রায় ৩ লক্ষ কোটি টাকা ঋণের অর্থ উদ্ধার হয়েছে। ২০১৪ সালে অনুৎপাদক সম্পদের পরিমাণ ছিল ৫.৪ লক্ষ কোটি টাকা। ব্যাঙ্কগুলির আর্থিক স্বাস্থ্য ফেরাতে ২.৬ লক্ষ কোটি টাকা পুঁজির সরবরাহ করা হয়েছে। রিয়েল এস্টেট ক্ষেত্রে স্বচ্ছতা আনতে সরকার রেরা আইন, ২০১৬ চালু করেছে। এছাড়া, বেনামি সম্পত্তি নিষিদ্ধকরণ আইনটি কার্যকর করেছে। অন্যদিকে, পলাতক অর্থনৈতিক অপরাধীদের সম্পত্তি বাজেয়াপ্ত করার জন্য একটি নতুন আইন চালু করা হয়েছে।
সারা দেশ জুড়ে সরকারের উদ্যোগে স্বচ্ছতা অভিযান প্রসঙ্গে তিনি বলেন, গ্রামীণ পরিচ্ছন্নতা ক্ষেত্রে ৯৮ শতাংশ সাফল্য সম্ভব হয়েছে। ৫ লক্ষ ৪৫ হাজার গ্রামকে প্রকাশ্যে মলত্যাগবিহীন করে তোলা সম্ভব হয়েছে। সাধারণ শ্রেণীর দরিদ্র মানুষের জন্য শিক্ষা এবং চাকরির ক্ষেত্রে ১০ শতাংশ হারে সংরক্ষণের আইনটি রূপায়ণ করতে সরকার বিভিন্ন শিক্ষা প্রতিষ্ঠানে ২৫ শতাংশ আসন বৃদ্ধি সিদ্ধান্ত নিয়েছে। অন্যদিকে, দরিদ্র এবং নিম্নমধ্যভিত্ত শ্রেণীর মানুষের জন্য সুলভে খাদ্যশস্যের ব্যবস্থা করতে সরকার ২০১৮-১৯ অর্থবর্ষে ১ লক্ষ ৭০ হাজার কোটি টাকা ব্যয় করেছে। ২০১৯-২০-র বাজেটে মহাত্মা গান্ধী জাতীয় কর্মনিশ্চয়তাকরণ আইন রূপায়ণের জন্য ৬০ হাজার কোটি টাকা বরাদ্দ করেছে।
CG/PB/DM
(Visitor Counter : 115
প্রধানমন্ত্রীরদপ্তর
মেয়েদের ডিঙি – আইএলসিএ৪ প্রতিযোগিতায় রৌপ্য পদক জয়ের জন্য নেহা ঠাকুরকে অভিনন্দন জানিয়েছেন প্রধানমন্ত্রী
নতুন দিল্লি, ২৬ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী মেয়েদের ডিঙি – আইএলসিএ৪ প্রতিযোগিতায় রৌপ্য পদক জয়ের জন্য নেহা ঠাকুরকে অভিনন্দন জানিয়েছেন।
এক্স বার্তায় প্রধানমন্ত্রী বলেছেন;
“নিষ্ঠা ও ঐকান্তিকতার এক উজ্জ্বল দৃষ্টান্ত!
নেহা ঠাকুর মেয়েদের ডিঙি – আইএলসিএ৪ প্রতিযোগিতায় রৌপ্য পদক জিতেছেন।
তাঁর ব্যতিক্রমী ক্রীড়া নৈপুণ্য কঠোর পরিশ্রম ও প্রতিভার প্রমাণ। তাঁকে অভিননন্দন এবং তাঁর ভবিষ্যৎ প্রয়াসের জন্য শুভকামনা রইলো।”
PG/SS/SKD
(
স্বাস্থ্যওপরিবারকল্যাণমন্ত্রক
শিশুদের কোভিড-১৯ –এর সংক্রমণের হাত থেকে রক্ষা করার জন্য প্রয়োজনীয় চিকিৎসা পরিষেবা ও পরিকাঠামোর কোনো ঘাটতি থাকবে না : নীতি আয়োগের সদস্য
নতুন দিল্লি/মুম্বাই, ০১ জুন, ২০২১
শিশুদের কোভিড-১৯ সংক্রমণের বিষয়ে পর্যালোচনা করতে একটি জাতীয় বিশেষজ্ঞ গোষ্ঠী গঠন করা হয়েছে। এই গোষ্ঠী অতিমারির মধ্য থেকে শিশুদের রক্ষা করা এবং দেশের প্রস্তুতি জোরদার করার বিষয় নিয়ে আলোচনা চালাচ্ছে। ৪-৫ মাস আগে থেকেই এই গোষ্ঠী কাজ শুরু করে দিয়েছে। ইতিধ্যেই তথ্য সংগ্রহ, চিকিৎসা পরিকাঠামো, দেশের অভিজ্ঞতা, রোগের পরিবর্তন, ভাইরাস ও অতিমারির ধরণ সম্পর্কে পর্যালোচনা করা হয়েছে। খুব শীঘ্রই এ বিষয়ে একটি নির্দেশিকা প্রকাশ করা হবে। দিল্লিতে পিআইবি-র জাতীয় মিডিয়া সেন্টারে আজ কোভিড-১৯ বিষয়ে কেন্দ্রীয় স্বাস্থ্য মন্ত্রকের সাংবাদিক বৈঠকে একথা জানিয়েছেন নীতি আয়োগের স্বাস্থ্য বিষয়ক সদস্য ডঃ ভি কে পল। তিনি বলেন, সরকার এই ক্ষেত্রে পদ্ধতিগতভাবে বিজ্ঞান সম্মত উন্নতিসাধনে পর্যালোচনা চালাচ্ছে। সর্বশেষ পরিস্থিতি নিয়ে নজরদারি চালাতে এই গোষ্ঠী গঠন করা হয়েছে বলেও তিনি জানান।
কোভিড-১৯ সংক্রমণে শিশুরা আক্রান্ত হলে তাদের জন্য প্রয়োজনীয় পরিষেবা এবং পরিকাঠামোর কোনো ঘাটতি থাকবে না বলেও তিনি উল্লেখ করেন। ডঃ ভি কে পল বলেন, শিশুদের মধ্যে প্রায়সই কোভিড-১৯ –এর অ্যাসিম্পটোমেটিক লক্ষণ দেখা গেলেও খুব কমই হাসপাতালে ভর্তির প্রয়োজন হয়ে থাকে। তবে, অতিমারি ক্রমশই রূপ বদলাচ্ছে এবং ভাইরাসের ধরণ পরিবর্তনের ফলে পরিস্থিতিও পরিবর্তিত হচ্ছে। যে কারণে সংক্রমণের প্রবণতা বাড়তে পারে। এখনও পর্যন্ত পেডিয়াট্রিক কেয়ার বা শিশুদের চিকিৎসার জন্য পরিকাঠামো গড়ে তোলা হয়নি। তবে, এই সংক্রমণে দুই থেকে তিন শতাংশ শিশুদের হাসপাতালে ভর্তির প্রয়োজন হতে পারে বলে তিনি জানিয়েছেন।
পেডিয়াট্রিক কোভিড-১৯ -এর দুটি ধরণ -
ডঃ পল জানিয়েছেন যে শিশুদের মধ্যে কোভিড-১৯ দুটি রূপ নিতে পারে :
১) সংক্রমণ, কাশি, জ্বর এবং নিউমোনিয়ার মতো এক ধরণের লক্ষণ দেখা দিতে পারে এবং কিছু ক্ষেত্রে হাসপাতালে ভর্তিরও প্রয়োজন হতে পারে।
২) দ্বিতীয় ক্ষেত্রে কোভিড হওয়ার ২ থেকে ৬ সপ্তাহ পরে যা বেশিরভাগ ক্ষেত্রেই অ্যাসিম্পটোমেটিক থাকবে, সেই সামান্য অংশের শিশুদের জ্বর, গায়ে ব়্যাশ বেরোনো, চোখ জ্বালা, কনজাংটিভিটিস, শ্বাস কষ্ট, ডায়রিয়া, বোমি বোমি ভাব ইত্যাদি লক্ষ্যণ দেখা দিতে পারে। তবে, এটি শুধুমাত্র ফুসফুসে আক্রান্ত নিউমোনিয়ার মতো রোগেই সীমাবদ্ধ থাকবে না। দেহের বিভিন্ন অংশে ছড়িয়ে পড়তে পারে। একে মাল্টি-সিস্টেম ইনফ্ল্যামেটরি সিনড্রোম বলে। এটি একটি কোভিড পরবর্তী লক্ষণ। এই সময়ে শরীরে কোনো সংক্রমণ পাওয়া যাবে না এবং আরটি-পিসিআর পরীক্ষার ফলাফলও নেতিবাচক আসবে। তবে, অ্যান্টিবডি পরীক্ষা করলে দেখা যাবে যে শিশুটি কোভিড আক্রান্ত হয়েছিল।
কিছু শিশুদের মধ্যে পাওয়া এই অনন্য রোগের চিকিৎসার জন্য নির্দেশিকা তৈরি করা হচ্ছে, যা জরুরি পরিস্থিতিতে প্রকাশ করা হবে। ডঃ পল জানান, যদিও এই রোগের চিকিৎসা কঠিন নয়, তবে সময় মতো করাতে হবে।
CG/SS/SKD
(Visitor Counter : 521
প্রতিরক্ষামন্ত্রক
রাণীক্ষেতে কেআরসি যুদ্ধ স্মারকে শহীদদের প্রতি প্রতিরক্ষা প্রতিমন্ত্রী শ্রী অজয় ভাটের শ্রদ্ধা নিবেদন
নতুন দিল্লি, ২৭ ডিসেম্বর, ২০২১
প্রতিরক্ষা ও পর্যটন প্রতিমন্ত্রী শ্রী অজয় ভাট উত্তরাখণ্ডের রাণীক্ষেতে কুমায়ুন রেজিমেণ্টের  যুদ্ধ স্মারকে শহীদদের প্রতি শ্রদ্ধা নিবেদন করেছেন। অনুষ্ঠানে কৃতজ্ঞতা ও সম্মান প্রদর্শনের অঙ্গ হিসেবে বীর নারীদের সম্বর্ধিত করা হয়। শ্রী ভাটের স্ত্রীমতী পুষ্পা ভাট বীর নারীদের সম্বর্ধনা জ্ঞাপন করেন।
সস্ত্রীক প্রতিরক্ষা প্রতিমন্ত্রী বীর নারীদের পুনর্বাসন প্রকল্প কেআরসি উলেন ঘুরে দেখেন। ১৯৭৬ সাল থেকে এই প্রকল্প চলছে। ২৬ ডিসেম্বর দেশজুড়ে শুরু হওয়া বিজয় সঙ্কল্প যাত্রার অঙ্গ হিসেবে প্রতিরক্ষা প্রতিমন্ত্রীর এই সফর।
শ্রী ভাট বলেন, শহীদ সৈনিকদের পরিবারগুলি যুদ্ধ জয় এবং জাতির সুরক্ষার বিষয়ে সবরকমের সহায়তা করে থাকে। আমাদের সাহসী সৈনিকদের আত্মবলিদানের জন্য দেশ তাঁদের প্রতি চিরকৃতজ্ঞ। প্রধানমন্ত্রী শ্রী নরেন্দ্র মোদীর নেতৃত্বাধীন সরকার এই সব পরিবারের পাশে সবসময় রয়েছেন। অনুষ্ঠানে কেআরসি-র ডেপুটি কমান্ডান্ট কর্নেল সঞ্জয় কুমার যাদব উপস্থিত ছিলেন।
CG/CB/SKD/
(Visitor Counter : 81